सबनें थमां पैह्‌लैं मद्दैआल जति देबल-गीत्तर दे राजपूत इत्थें आई बस्से। ए त्रै त्रै भ्रा इत्थें आये। चनैह्नी थमां औने करी इनें गी चंदेर राजपूत बी आखदे हे। इंदे इत्थें औने दे किस दिनें बाद भगैयाल जाति भारगव-गोत्तर दे राजपूर जेके भागा थमां आए (भाघा तमां पैह्लें ए लोक कांगड़ा दे बसनीक हे) इत्थें आई बस्से। आपराजियें दा समां हा। हर रोज मद्दैयालें दी ते भगैयालें दी जमीनां पर लड़ाई होई जन्दी, खीर छेंयें बंड़े जमीन बंडोई गेई। प्हाड़ी दे उप्पर दी जगाह् भगैयाल राजपूतें दे हिस्सें आई बंडोई गेई। प्हाड़ी दे उप्पर दी जगाह् भगैयाल राजपूतें दे हिस्सें च बंड़ोई गेआ। उच्ची जगहा गदी कोट नां दित्ता ते ख’ल्ला कोटली। इस चाल्ली इक सलाल कोट होई गेआ ते दूआ सलाल कोटली। इसदे परैन्त ब्राह्मन, लुहार, तरखान, मेघ चमैर, ध्यार, दूए हरिजन ते मुस्लान इत्थें आई बस्से। इस बेले इत्थें ब्राह्मनें छें चुगोमत, लऊ, मगोत्रै, दुबे, बराल ते कुराल जाति दे न। रजपूतें च मद्दैयाल ते भगैयाल जाति दे लीक रोह्‌न्दे न।